钦定古今图书集成/理学汇编/学行典/第119卷 > 淮南子 > 《泰族训》
## 钦定古今图书集成/理学汇编/学行典/第119卷 > 淮南子 > 《泰族训》

“圣人养心莫善于诚，至诚而能动化矣。今夫道者，藏
精于内，栖神于心，静漠恬淡，讼缪胸中，邪气无所留
滞，四枝节族，毛蒸理泄，则机枢调利，百脉九窍莫不
顺比其所居神者，得其位也，岂节拊而毛修之哉？”圣
主在上，廓然无形，寂然无声，官府若无事，朝廷若无
人，无隐士，无轶民，无劳役，无冤刑，四海之内，莫不仰上之德，象主之指，四裔之国，重译而至，非户辨而家
说之也，推其诚心，施之天下而已矣。《诗》曰：“惠此中国，
以绥四方。”内顺而外宁矣。